**Správa o účasti verejnosti na tvorbe právneho predpisu**

Verejnosť bola o príprave návrhu zákona, ktorým sa menia a dopĺňajú niektoré zákony v súvislosti s rozvojom automatizovaných vozidiel (ďalej len „návrh zákona“) informovaná prostredníctvom predbežnej informácie k návrhu zákona zverejnenej v informačnom systéme verejnej správy Slov-Lex (PI/2021/268) od 30.11.2021 do 13.12.2021.

Verejnosť bola do prípravy návrhu zákona zapojená aj prostredníctvom pravidelných zasadnutí pracovných skupín. V pracovných skupinách boli zástupcovia Ministerstva dopravy a výstavby Slovenskej republiky, Ministerstva vnútra Slovenskej republiky, Ministerstvo investícií, regionálneho rozvoja a informatizácie Slovenskej republiky, Ministerstva hospodárstva Slovenskej republiky a Úradu na ochranu osobných údajov Slovenskej republiky. Konzultácie prebiehali aj s členmi združenia Inteligentná mobilita Slovensko, ktorým bol odprezentovaný návrh zákona počas jeho prípravy. Platforma Inteligentná mobilita Slovenska vznikla ako aktivita národného projektu „Zlepšenie verejných politík v oblasti dopravy, inovačnej kapacity v doprave a podpora partnerstva v zavádzaní inteligentnej mobility“ na podporu spolupráce štátu, vysokých škôl, vedy, podnikov a občianskej spoločnosti v tejto rozvíjajúcej sa oblasti.